Joze Mourinyu: “Menga Ispaniyadan ko‘ra Angliyada ishlash ko‘proq yoqadi”

“Chelsi” klubi bosh murabbiyi Joze Mourinyu o‘zi uchun Ispaniyaga qaraganda, Angliyada ishlash yoqimliroq va qiziqroq ekanligini aytdi, deb yozadi “Uff.uz”.

“Menga “Real”da ishlash katta tajriba berdi. Ammo Ispaniyadagi ijtimoiy turmush tarzi unchalik yengil emas. Men umumiy atmosferani nazarda tutyapman.
Menga Angliyadagi hayot, u yerdagi futbolchilar, matbuot va ishqibozlar bilan muloqot qilish ko‘proq yoqadi. Angliyada atmosfera Ispaniyaga qaraganda yaxshiroq”, — deb aytgan Mourinyu o‘z intervyusida.
“Yevro-Futbol” nashrining yozishicha, Mourinyu hozir “Chelsi” jamoasida ekanligidan baxtli.
“Futbolda hech qachon “hech qachon” deb aytish mumkin emas. Ayni paytda “Chelsi” futbolchilariga murabbiylik qilayotganimdan juda baxtiyorman”, — deb qo‘shimcha qilgan Joze Mourinyu.